Nagu te teate, siis lõpuks on mul köögis uus tasapind. Ma ütlen ausalt, valikut oli nii raske teha. Mul on tunne, et mida rohkem valikuvariante on, seda keerulisem see on. Seda enam, et mul endisel puudub vägagi “sisekujunduslik silm” ja ma lihtsalt panen kõiki asju puusalt ja loodan, et see lõpuks sobib. Siiani on nagu hästi läinud, aga ega see lihtne ei olnud.
#000000
Alguses mõtlesin ma üldse, et jätan selle puidust tasapinna ja saare, aga siis hakkas mulle täiega tunduma, et köögis võiks ikka midagi heledamat olla, sest kogu see puidukombo hakkas lõpuks mind veits rõhuma. Kuna kivikoda oli lahkelt mind selle probleemiga nõus aitama, siis jäi minu teha ainult see osa, et vali aga õige kivi välja, nemad mõõdavad ja paigaldavad. Tundub kerge, aga esiteks on neid kive mitu erinevat firmat, aga nende soovitusel jäin Dektoni peale. Lihtsalt selle pärast, et see on väga vastupidav ja peaaegu hooldusvaba. Lisaks on see ka kuumakindel, et võib rahumeeli oma kuumad potid-pannid otse tasapinnale tõsta.
#000001
Ma pean tunnistama, et ma alguses mõtlesin jälle mustale tasapinnale, aga siis meenus, et kui juba see pruun rõhuv oli, siis pelgasin, et must võib lõpuks veel tumedamaks jätta kogu selle kööginurga. Seega vaatasin seda kogu Dektoni valikut (siit) ja mulle tundus, et kõik need heledamad toonid sobiksid päris hästi. Vali siis sedasi.
#000002
Lõpuks läksin ma kõige kergemat teed pidi – saatsin selle lingi HomeInEstoniale instasse ja küsisin, et kuule, millise tasapinna sina siia kööki valiksid. Ta konkreetselt saatis mulle vastu screeni, kuhu Rem’ile oli punane ring ümber tõmmatud ja nõnda oligi valik tehtud, haha. Lihtsalt tema enda kodu on nii ilus ja kui tema juba selle valis, siis mina selles kahtlema ei hakanud. Kui Rem, siis Rem!
#000003
Ülejäänud osa oli tõesti palju lihtsam. Kõigepealt tuldi ja mõõdeti kõik pinnad millimeetri täpsusega ära ja mõne aja pärast, kui kivi valmis lõigatud oli, tuldi seda paigaldama. Esimene päev pandi kõik paika ja järgmine päev tuldi veel natukene lihvima.
#000004
Ma tahaks teile nüüd põhjalikult näidata, milline see uus tasapind välja näeb, aga mind nii häirib, et mu kapiuksed pole veel õiget värvi, seega peate selle postitusega veel natukene ootama. Seda võin aga öelda, et ma olen NII rahul. Köök näeb kohe nii avar ja ilus välja, ning mul on super hea meel, et ma ikka selle puidu juurde ei jäänud. Ja kuigi ma kartsin, et heledat pinda on keeruline puhastada, siis tegelikult tulevad plekid selle pealt nii kergesti ära ja noh, nagu te aru saate, siis ma olen VÄGA rahul omadega! Aitäh, Kivikoda!
#000005
kas ma lõpuks saan selle beebi enda külje alt ära?*
#000007
mina muudaks ainult ülemised kapid valgeks või heledaks, alumised jätaks puidu.
Ja kui ei meeldi,s iis saab tulevikus need lasta ka kiletada ju.
#000013
Helehallid kapid, kuldsed lingid ja valge tasapind on üliilus kombo ( ma ei oleks neid kokku pannud, aga sisekujundaja saatis pilte ja sealt hakkas väga meeldima)
#000014
Mul kangastus selle valge tasapinna ja kuldsete kepidemete peale Lasnamäe, aga minu ettekujutusvõime ilma asja nägemata on ka nagu ta on. Ent kui ma üritan, siis mulle tundub valge-hall-must väga palju ajatum kui valge-hall-kuldne. Ja noh, mina ei ela seal nagunii. 😀
#000016
Miks sa tahad üldse linkidega kappe? Muide me tellisime täpselt sama rem tasapinna kööki. Pole veel kätte saanud. Köögikapid tulevad helehallid ja ilma käepidemetata. Kui siiski tahad käepidemeid, siis kindlasti eelistaksin musta sinna.
#000017
Vaatasin esimese hooga, et meil täpselt sama töötasapind! Aga siis lugesin, et sul kivi ja meil hoopiski järgi tehtud kivi imitatsioon(kiviks raha ei jagu ?). Aga kiidan väga valikut! 🙂 ilus on ja ma olen selle tooniga ka rohkem kui rahul. Enam ei ole iga veepiisake peal näha, mida helehalli matt tooniga oli alati näha, pluss lapi tõmbamise jutid jne?
#000024
Ei tea mis toimub aga muidu on lahe
#000026